Държавен вестник, бр. 77, 2005 г., стр. 48

С Т Р .  48
Д Ъ Р Ж А В Е Н   В Е С Т Н И К
Б Р О Й  77
4. Нищо в този протокол не засяга задълже-
нията на една държава, страна както по кон-
венцията, така и по протокола, по отношение
на държава, която е страна по конвенцията и не
е страна по този протокол.
ЗАКЛЮЧИТЕЛНИ РАЗПОРЕДБИ
Член 10
Подписване, ратификация, приемане, одоб-
ряване и присъединяване
1. Този протокол е отворен за подписване от
всички държави в централата на организация-
та от 1 октомври 1996 г. до 30 септември 1997 г.,
след която дата конвенцията остава отворена
за присъединяване.
2. Всички държави могат да станат страни
по този протокол чрез:
(а) подписване без условие за ратификация,
приемане и одобряване; или
(б) подписване под условие за ратификация,
приемане или одобряване, последвано от рати-
фикация, приемане или одобряване; или
(в) присъединяване.
3. Ратификацията, приемането, одобряване-
то или присъединяването се извършват чрез де-
позиране за тази цел на инструмент при Гене-
ралния секретар.
4. Всеки инструмент за ратификация, прие-
мане, одобряване или присъединяване, депози-
ран след датата на влизането в сила на дадено
изменение на конвенцията, както е изменена с
този протокол, се счита за приложим към така
изменената конвенция, както е променена от
такова изменение.
Член 11
Влизане в сила
1. Този протокол влиза в сила деветдесет дни
след датата, на която държавите са изразили
своето съгласие да бъдат обвързани с него.
2. Протоколът влиза в сила за всяка държа-
ва, изразила съгласие да бъде обвързана с него,
деветдесет дни след датата, на която е изразено
такова съгласие, ако са изпълнени условията
на ал. 1 за влизане в сила на този протокол.
Член 12
Денонсиране
1. Този протокол може да бъде денонсиран
от всяка държава, страна по протокола, по вся-
ко време след датата, на която той влиза в сила
за тази държава.
2. Денонсирането се извършва чрез депози-
ране на инструмент за денонсиране при Гене-
ралния секретар.
3. Денонсирането влиза в сила дванадесет
месеца или друг определен в инструмента за
денонсиране по-дълъг период след неговото
депозиране при Генералния секретар.
4. Между държави, страни по протокола, де-
нонсирането на конвенцията в съответствие с
чл. 19 на същата от държавата не се счита за
денонсиране на конвенцията, както е изменена
с този протокол.
Член 13
Ревизия и изменение
1. С цел ревизия или изменение на този про-
токол организацията свиква конференция.
2. Организацията свиква конференция на дър-
жавите, страни по протокола, за ревизия или
изменение по искане на не по-малко от една
трета от договарящите се държави.
Член 14
Депозитар
1. Този протокол и всички изменения, прие-
ти съгласно чл. 8, се депозират при Генералния
секретар.
2. Генералният секретар:
(а) уведомява всички държави, които са ра-
тифицирали или са се присъединили към про-
токола, за:
(i) всяко ново подписване, всяко депози-
ране на инструмент и съответните дати
на подписване или депозиране;
(ii) всяка декларация и уведомление съг-
ласно чл. 8, ал. 2 на конвенцията, как-
то е изменена с този протокол, и чл. 8,
ал. 4 на конвенцията;
(iii) датата, на която влиза в сила този
протокол;
(iv) всяко предложение за изменение на
границите, направено в съответствие
с чл. 8, ал. 1;
(v) всяко изменение, прието в съответст-
вие с чл. 8, ал. 4;
(vi) всяко изменение, което се счита за
прието съгласно чл. 8, ал. 7, и датата,
на която това изменение ще влезе в
сила съгласно ал. 8 и 9 на този член;
(vii) депозирането на инструмент за де-
нонсиране на този протокол, датата
на която е депозиран инструментът, и
датата, на която денонсирането влиза
в сила;
(б) изпраща заверени копия от този прото-
кол на всички държави, подписали протокола,
и на всички държави, които са се присъединили
към него.
3. При влизане в сила на този протокол Ге-
нералният секретар изпраща текста на Секре-
тариата на Обединените нации за регистрация
и публикуване в съответствие с чл. 102 на Хар-
тата на Обединените нации.
Член 15
Езици
Този протокол е съставен в един оригинал
на арабски, китайски, английски, френски, рус-
ки и испански език, като всеки текст е еднакво
автентичен.
Съставен в Лондон на втори май хиляда де-
ветстотин деветдесет и шеста година.
В доказателство на горното долуподписани-
те, надлежно упълномощени за целта, подписа-
ха този протокол.
85398